o
Gherson, messias-sanaa käytetään Vanhassa sekä Uudessa Testamentissa.
Mitä me voimme oppia tästä sanasta?
Messias-sana on sekä Vanhassa että Uudessa Testamentissa,
mutta sillä on eri tarkoitus.
Nykyaikana käytetään myös termiä messianismi,
"meshichiut" heprean kielellä,
ja riippuu asiayhteydestä, mitä sanalla tarkoitetaan.
Nykyään sanalla usein tarkoitetaan myös maallista messiasta,
joka tuo pelastuksen tai ratkaisun poliittiseen, sosiaaliseen tai
taloudelliseen ongelmaan.
Joskus ihmiset tarkoittavat sanalla myös utopiaa, jotain epärealistista.
Mutta Raamatussa, sekä Vanhassa että Uudessa Testamentissa
sanalla tarkoitetaan todellista henkilöä, mutta eri merkityksellä.
Mikä ero on nykyaikaisella johtaja- messiaalla
ja Uuden Testamentin messiaalla?
Nykyaikana ihmiset kutsuvat messiaaksi
jopa poliittista johtajaa joka tuo ratkaisun
esimerkiksi Irlannin monien vuosikymmenten mittaiseen konfliktiin.
Mutta Uusi testamentti puhuu henkilöstä, joka ei ole tästä
maailmasta. Messias tulee toisesta maailmasta.
Hän sanoi, että Hän tulee ylhäältä, Hän tulee Isän luota.
Messiaalla on hengellinen suunnitelma, ei fyysinen.
Maalliset johtajat haluavat ratkaista ulkonaisia ongelmia.
Messias haluaa ratkaista ihmisen sisäisiä ongelmia.
Tämä on myös Vanhan ja Uuden testamentin messiaan ero.
Uudessa testamentissa Messias on vain yksi henkilö.
Vanhassa testamentissa messias on kuka tahansa, joka voideltiin
puhtaalla oliiviöljyllä.
Ylipappeja ja kuninkaita voideltiin öljyllä.
Öljy laitettiin esimerkiksi tällaiseen astiaan,
ja öljyä valeltiin henkilön päähän.
Tämä tarkoitti, että se ihminen asetettiin tiettyyn tehtävään,
kuten kuninkaan, ylipapin tai profeetan tehtävään.
Uuden testamentin messias on ainutkertainen.
Messias on vain yksi henkilö, Herramme Jeesus.
Matteuksen evankeliumista voi nähdä Jeesuksen ainutkertaisuuden.
Kun Jeesus kysyi opetuslapsiltaan, kuka Hän on,
Pietari vastasi: "Sinä olet Messias, elävän Jumalan poika."
Tämä on määritelmä, joka löytyy Matteuksen luvusta 16:16.
Tästä ymmärrämme, että messias on Jumalan poika.
Kuka muu voi olla Jumalan poika, jumalallinen henkilö?
Mikä oli ainutkertaista Jeesuksen opetuksessa?
Jeesuksen viesti oli ainutkertainen, koska se käsitteli ihmisyyden
syvintä ongelmaa.
Se ei koskenut taloutta tai politiikkaa, vaan synnin ongelmaa.
Synti tuli ihmiskuntaan jo Eedeniin puutarhassa.
Kaikki ihmiset perivät synnin. Tämä on ongelmamme.
Kuka tämän ongelman voi ratkaista? Vain Jeesus.
Vain hän voi tuoda syntien anteeksiantamuksen.
Hän voi tuoda voiton synnistä.
Synti liittyy saatanaan. Kenen nimessä voitamme saatanan ja
voimme käskeä häntä jättämään meidät rauhaan?
Vain Jeesuksen nimessä.
Tämä on suurin pelastus, koska Hän toi voiton verensä kautta.
Hän toi anteeksiantamuksen synteihimme.
Tämä periaate löytyy jo Vanhasta testamentista.
Anteeksiantamus tulee veren kautta.
Tämä löytyy toorasta. Ilman uhrin verta ei ole anteeksiantamusta.
Jeesus toi täydellisen uhriveren, joka vuodatettiin ristillä.
Tämä veri antaa meille pelastuksen ja voiman vastustaa vihollista.